
PA_Legam
PAKEITIMAI
Teisės reikalų komitetas ragina atsakingą Vidaus rinkos ir vartotojų apsaugos komitetą į savo pranešimą įtraukti šiuos pakeitimus:
<RepeatBlock-Amend><Amend>Pakeitimas

<NumAm>1</NumAm>
<DocAmend>Pasiūlymas dėl reglamento</DocAmend>
<Article>13 konstatuojamoji dalis</Article>
	

	Komisijos siūlomas tekstas
	Pakeitimas

	(13) gaminių sauga turėtų būti vertinama atsižvelgiant į visus susijusius aspektus, ypač į gaminių savybes ir pateikimą, taip pat į juos galinčių naudoti vartotojų, pirmiausia vaikų, pagyvenusių žmonių ir neįgaliųjų, grupes, atsižvelgiant į jų pažeidžiamumą;
	(13) gaminių sauga turėtų būti vertinama atsižvelgiant į visus susijusius aspektus, ypač į gaminių savybes, sudėtį ir pateikimą, taip pat į atsargumo principą ir į juos galinčių naudoti vartotojų, pirmiausia vaikų, pagyvenusių žmonių ir neįgaliųjų, grupes, atsižvelgiant į jų pažeidžiamumą;


<TitreJust>Pagrindimas</TitreJust>
Turi būti vadovaujamasi atsargumo principu (SESV 191 straipsnis) – itin svarbiu dabartinių ES teisės aktų dėl saugos ramsčiu. Dauguma atvejų Europos vartotojai ir vartotojų asociacijos turi įrodyti pavojų, susijusį su ne maisto vartojimo prekėmis. Imantis veiksmų pagal atsargumo principą, iš ekonominės veiklos vykdytojų gali būti reikalaujama įrodyti, kad pavojaus nėra. Netaikant atsargumo principo gali kilti praktinio veiksmingų priežiūros priemonių taikymo problema tuo atveju, kai rinkos priežiūros institucijos imasi reikiamų rizikos valdymo priemonių.

</Amend>
<Amend>Pakeitimas

<NumAm>2</NumAm>
<DocAmend>Pasiūlymas dėl reglamento</DocAmend>
<Article>14 konstatuojamoji dalis</Article>
	

	Komisijos siūlomas tekstas
	Pakeitimas

	(14) siekiant išvengti sutampančių saugos reikalavimų ir nesuderinamumo su kitais Sąjungos teisės aktais, gaminiai, atitinkantys konkrečius sektorius reglamentuojančius Sąjungos derinamuosius teisės aktus, kuriais siekiama užtikrinti asmenų saugą ir sveikatos apsaugą, pagal šį reglamentą turėtų būti laikomi saugiais;
	(14) siekiant išvengti sutampančių saugos reikalavimų ir nesuderinamumo su kitais Sąjungos teisės aktais, gaminiai, atitinkantys konkrečius sektorius reglamentuojančius Sąjungos derinamuosius teisės aktus, kuriais siekiama užtikrinti asmenų saugą ir sveikatos apsaugą, pagal šį reglamentą turėtų būti laikomi saugiais. Toks vertinimas turėtų būti pagrįstas atsargumo principu;


<TitreJust>Pagrindimas</TitreJust>
Turi būti vadovaujamasi atsargumo principu (SESV 191 straipsnis) – itin svarbiu dabartinių ES teisės aktų dėl saugos ramsčiu. Dauguma atvejų Europos vartotojai ir vartotojų asociacijos turi įrodyti pavojų, susijusį su ne maisto vartojimo prekėmis. Imantis veiksmų pagal atsargumo principą, iš ekonominės veiklos vykdytojų gali būti reikalaujama įrodyti, kad pavojaus nėra. Netaikant atsargumo principo gali kilti praktinio veiksmingų priežiūros priemonių taikymo problema tuo atveju, kai rinkos priežiūros institucijos imasi reikiamų rizikos valdymo priemonių.

</Amend>
<Amend>Pakeitimas

<NumAm>3</NumAm>
<DocAmend>Pasiūlymas dėl reglamento</DocAmend>
<Article>20 konstatuojamoji dalis</Article>
	

	Komisijos siūlomas tekstas
	Pakeitimas

	(20) užtikrinus gaminių visoje tiekimo grandinėje identifikavimą ir atsekamumą, sudaromos sąlygos nustatyti ekonominės veiklos vykdytojus ir nesaugiems gaminiams taikyti veiksmingas taisomąsias priemones, kaip antai konkrečių gaminių susigrąžinimas iš rinkos. Tokiu būdu gaminių identifikavimas ir atsekamumas leidžia užtikrinti, kad vartotojai ir ekonominės veiklos vykdytojai gaus tikslią informaciją apie nesaugius gaminius, o tai didina pasitikėjimą rinka ir leidžia išvengti nereikalingo prekybos sutrikimo. Todėl gaminiai turi būti su juos identifikuoti leidžiančia informacija, įskaitant gamintojo ir, jeigu taikoma, importuotojo identifikavimą. Gamintojai turėtų parengti techninius dokumentus apie gaminius, kuriems parengti jie gali pasirinkti tinkamiausią ir ekonomiškiausią būdą, pvz., elektronines priemones. Be to, turėtų būti reikalaujama, kad ekonominės veiklos vykdytojai nurodytų ekonominės veiklos vykdytojus, kurie jiems tiekia gaminius ir kuriems jie gaminius patys tiekia. Asmens duomenys pagal šį reglamentą tvarkomi laikantis 1995 m. spalio 24 d. Europos Parlamento ir Tarybos direktyvos 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo18;
	(20) užtikrinus gaminių visoje tiekimo grandinėje identifikavimą ir atsekamumą, sudaromos sąlygos nustatyti ekonominės veiklos vykdytojus ir nesaugiems gaminiams taikyti veiksmingas taisomąsias priemones, kaip antai konkrečių gaminių susigrąžinimas iš rinkos ir gaminių sunaikinimas. Tokiu būdu gaminių identifikavimas ir atsekamumas leidžia užtikrinti, kad vartotojai ir ekonominės veiklos vykdytojai gaus tikslią informaciją apie nesaugius gaminius, o tai didina pasitikėjimą rinka ir leidžia išvengti nereikalingo prekybos sutrikimo. Todėl gaminiai turi būti su juos identifikuoti leidžiančia informacija, įskaitant gamintojo ir, jeigu taikoma, importuotojo identifikavimą. Gamintojai turėtų parengti techninius dokumentus apie gaminius, kuriems parengti jie gali pasirinkti tinkamiausią ir ekonomiškiausią būdą, pvz., elektronines priemones. Be to, turėtų būti reikalaujama, kad ekonominės veiklos vykdytojai nurodytų ekonominės veiklos vykdytojus, kurie jiems tiekia gaminius ir kuriems jie gaminius patys tiekia. Asmens duomenys pagal šį reglamentą tvarkomi laikantis 1995 m. spalio 24 d. Europos Parlamento ir Tarybos direktyvos 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo18;


<TitreJust>Pagrindimas</TitreJust>
Siekiant apsaugoti vartotojus, svarbu gaminius ilgam pašalinti iš apyvartos ir, savo ruožtu, leisti juos sunaikinti.

</Amend>
<Amend>Pakeitimas

<NumAm>4</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 a pastraipa (nauja)</Article>
	

	Komisijos siūlomas tekstas
	Pakeitimas

	
	Juo nustatoma horizontalaus pobūdžio visapusiška teisės aktų sistema, kuria siekiama užpildyti spragas, ypač kai laukiama konkrečių galiojančių teisės aktų peržiūros, ir papildyti esamų ar būsimų konkrečių teisės aktų nuostatas, pirmiausia siekiant užtikrinti aukšto lygio vartotojų saugos ir sveikatos apsaugą.


<TitreJust>Pagrindimas</TitreJust>
Siekiant užtikrinti visapusišką ir universalią vartotojų saugos ir sveikatos apsaugą, naujasis reglamentas turėtų veikti kaip bendrasis saugos tinklas, apimantis galimas esamų ir būsimų konkrečių teisės aktų spragas.

</Amend>
<Amend>Pakeitimas

<NumAm>5</NumAm>
<DocAmend>Pasiūlymas dėl reglamento</DocAmend>
<Article>2 straipsnio 3 dalies h punktas</Article>
	

	Komisijos siūlomas tekstas
	Pakeitimas

	h) įrenginiams, kuriais vartotojai važiuoja ar keliauja ir kuriuos naudoja paslaugos teikėjas teikdamas vartotojams skirtą paslaugą;
	h) įrenginiams, kuriais vartotojai važiuoja ar keliauja ir kuriuos naudoja paslaugos teikėjas teikdamas vartotojams skirtą paslaugą, išskyrus atrakcionų aikščių įrangą;


<TitreJust>Pagrindimas</TitreJust>
Dėl atrakcionų aikščių įrangos yra įvykę daug rimtų nelaimingų atsitikimų ir todėl ji turėtų būti įtraukta į šio reglamento taikymo sritį.

</Amend>
<Amend>Pakeitimas

<NumAm>6</NumAm>
<DocAmend>Pasiūlymas dėl reglamento</DocAmend>
<Article>6 straipsnio 1 dalies d punktas</Article>
	

	Komisijos siūlomas tekstas
	Pakeitimas

	d) vartotojų, kuriems dėl gaminio naudojimo gali kilti rizika, kategorijas, ypač pažeidžiamus vartotojus.
	d) vartotojų, kuriems dėl gaminio naudojimo gali kilti rizika, kategorijas, ypač pažeidžiamus vartotojus, pvz., vaikus, vyresnio amžiaus žmones ir neįgaliuosius;


</Amend>
<Amend>Pakeitimas

<NumAm>7</NumAm>
<DocAmend>Pasiūlymas dėl reglamento</DocAmend>
<Article>6 straipsnio 1 dalies e punktas</Article>
	

	Komisijos siūlomas tekstas
	Pakeitimas

	e) gaminio išvaizdą, ypač tais atvejais, kai gaminys, nors nėra maisto produktas, yra panašus į maisto produktą ir dėl formos, kvapo, spalvos, išvaizdos, pakuotės, ženklinimo, apimties, dydžio ar kitų savybių gali būti palaikytas maisto produktu.
	e) gaminio išvaizdą ir savybes, jo pakuotę ir jo pateikimą pirkėjams, įskaitant bet kokį konkretų galimai klaidinamą įspūdį, dėl kurio asmenys galėtų būti paskatinti imtis sveikatai ir saugai pavojingų veiksmų, ypač tais atvejais, kai:

	
	i) gaminys, nors nėra maisto produktas, yra panašus į maisto produktą ir dėl formos, kvapo, spalvos, išvaizdos, pakuotės, ženklinimo, apimties, dydžio ar kitų savybių gali būti palaikytas maisto produktu;

	
	ii) gaminys, nors ir neskirtas naudoti vaikams, gali patraukti jų dėmesį ir paskatinti gaminį apžiūrėti, jį liesti ir juo užsiimti dėl šio gaminio dizaino ir savybių.


</Amend>
<Amend>Pakeitimas

<NumAm>8</NumAm>
<DocAmend>Pasiūlymas dėl reglamento</DocAmend>
<Article>6 straipsnio 2 dalies aa punktas (naujas)</Article>
	

	Komisijos siūlomas tekstas
	Pakeitimas

	
	aa) pagrįstus vartotojų lūkesčius, susijusius su sauga, atsižvelgiant į gaminio pobūdį, sudėtį ir naudojimo paskirtį;


(Žr. 6 straipsnio 2 dalies h punkto pakeitimą. Tekstas buvo iš dalies pakeistas.)

</Amend>
<Amend>Pakeitimas

<NumAm>9</NumAm>
<DocAmend>Pasiūlymas dėl reglamento</DocAmend>
<Article>6 straipsnio 2 dalies h punktas</Article>
	

	Komisijos siūlomas tekstas
	Pakeitimas

	h) pagrįstus vartotojų lūkesčius dėl saugos.
	Išbraukta.


(Žr. 6 straipsnio 2 dalies aa punkto (naujo) pakeitimą.)

</Amend>
<Amend>Pakeitimas

<NumAm>10</NumAm>
<DocAmend>Pasiūlymas dėl reglamento</DocAmend>
<Article>7 straipsnio 1 dalis</Article>
	

	Komisijos siūlomas tekstas
	Pakeitimas

	1. Gamintojai ir importuotojai užtikrina, kad gaminiai būtų pažymėti gaminio kilmės šalies nuoroda arba, kai dėl gaminio dydžio ar pobūdžio tokios nuorodos pateikti neįmanoma, ši nuoroda turi būti pateikta ant pakuotės ar gaminio dokumentuose.
	1. Gamintojai ir importuotojai užtikrina, kad gaminiai būtų pažymėti gaminio kilmės šalies ir jiems naudotų medžiagų nuoroda arba, kai dėl gaminio dydžio ar pobūdžio tokios nuorodos pateikti neįmanoma, ši nuoroda turi būti pateikta ant pakuotės ar gaminio dokumentuose.


</Amend>
<Amend>Pakeitimas

<NumAm>11</NumAm>
<DocAmend>Pasiūlymas dėl reglamento</DocAmend>
<Article>8 straipsnio 6 dalis</Article>
	

	Komisijos siūlomas tekstas
	Pakeitimas

	6. Gamintojai užtikrina, kad jų gaminiai būtų pažymėti tipo, partijos ar serijos numeriu ar kitu gaminį identifikuoti leidžiančiu elementu, kuris turi būti toks, kad vartotojai jį lengvai pamatytų ir perskaitytų, arba, kai tai neįmanoma dėl gaminio dydžio ar pobūdžio, – kad būtina informacija būtų pateikta ant pakuotės ar gaminio dokumentuose.
	6. Gamintojai užtikrina, kad jų gaminiai būtų pažymėti tipo, partijos ar serijos numeriu ar kitu gaminį identifikuoti leidžiančiu elementu, kuris turi būti toks, kad vartotojai jį lengvai pamatytų, perskaitytų ir suprastų, arba, kai tai neįmanoma dėl gaminio dydžio ar pobūdžio, – kad būtina informacija būtų pateikta ant pakuotės ar gaminio dokumentuose.


</Amend>
<Amend>Pakeitimas

<NumAm>12</NumAm>
<DocAmend>Pasiūlymas dėl reglamento</DocAmend>
<Article>8 straipsnio 9 dalis</Article>
	

	Komisijos siūlomas tekstas
	Pakeitimas

	9. Jeigu gamintojai mano arba turi priežasčių manyti, kad jų rinkai pateiktas gaminys yra nesaugus ar kitaip neatitinka šio reglamento, jie nedelsdami imasi taisomųjų veiksmų, kad būtų užtikrinta gaminio atitiktis, jis būtų pašalintas arba, jei tinkama, susigrąžintas. Be to, jeigu gaminys yra nesaugus, gamintojai nedelsdami apie tai praneša valstybių narių, kuriose tiekė gaminį, rinkos priežiūros institucijoms, pateikdami išsamią informaciją, visų pirma apie sveikatai ir saugai keliamą riziką ir taisomuosius veiksmus, kurių ėmėsi.
	9. Jeigu gamintojai mano arba turi priežasčių manyti, kad jų rinkai pateiktas gaminys yra nesaugus ar kitaip neatitinka šio reglamento, jie nedelsdami imasi taisomųjų veiksmų, kad būtų užtikrinta gaminio atitiktis, įspėti vartotojai, kuriems gresia pavojus dėl gaminio neatitikties, kokių atsargumo priemonių jie turėtų nedelsdami imtis, ir jis būtų pašalintas arba, jei tinkama, susigrąžintas. Be to, jeigu gaminys yra nesaugus, gamintojai nedelsdami apie tai praneša valstybių narių, kuriose tiekė gaminį, rinkos priežiūros institucijoms, pateikdami išsamią informaciją, visų pirma apie sveikatai ir saugai keliamą riziką ir taisomuosius veiksmus, kurių ėmėsi.


</Amend>
<Amend>Pakeitimas

<NumAm>13</NumAm>
<DocAmend>Pasiūlymas dėl reglamento</DocAmend>
<Article>9 straipsnio 2 dalies a punktas</Article>
	

	Komisijos siūlomas tekstas
	Pakeitimas

	a) rinkos priežiūros institucijos prašymu teikti jai visą informaciją ir dokumentus, kurių reikia gaminio atitikčiai įrodyti;
	a) rinkos priežiūros institucijos prašymu teikti jai visą informaciją ir dokumentus, kurių reikia gaminio atitikčiai 4 straipsnyje nurodytam bendrajam saugos reikalavimui įrodyti;


</Amend>
<Amend>Pakeitimas

<NumAm>14</NumAm>
<DocAmend>Pasiūlymas dėl reglamento</DocAmend>
<Article>13 straipsnis</Article>
	

	Komisijos siūlomas tekstas
	Pakeitimas

	13 straipsnis
	Išbraukta.

	Gamintojų, importuotojų ir platintojų atleidimas nuo tam tikrų prievolių
	

	1. Prievolė informuoti rinkos priežiūros institucijas pagal 8 straipsnio 9 dalį, 10 straipsnio 2 ir 7 dalis bei 11 straipsnio 3 ir 5 dalis netaikoma, kai tenkinamos šios sąlygos:
	

	a) tik ribotas skaičius gaminių yra nesaugūs, o jų identifikaciniai duomenys gerai žinomi;
	

	b) gamintojas, importuotojas arba platintojas gali įrodyti, kad rizika visapusiškai kontroliuojama ir nebegali kelti pavojaus žmonių sveikatai ir saugai;
	

	c) gaminio keliamos rizikos priežastis yra tokia, kad ją pranešus institucijoms ar visuomenei tai nebūtų naudinga informacija.
	

	2. Komisija įgyvendinimo aktais gali nustatyti atvejus, kuriais tenkinamos 1 dalies sąlygos. Tokie įgyvendinimo aktai priimami pagal 19 straipsnio 3 dalyje nurodytą nagrinėjimo procedūrą.
	

	3. Komisijai suteikiami įgaliojimai pagal 20 straipsnį priimti deleguotuosius aktus, kuriais nustatomi gaminiai, gaminių kategorijos ar grupės, kuriems dėl mažo jų keliamos rizikos lygio netaikomas reikalavimas ant paties gaminio pateikti 8 straipsnio 7 dalyje ir 10 straipsnio 3 dalyje nurodytą informaciją.
	


</Amend>
<Amend>Pakeitimas

<NumAm>15</NumAm>
<DocAmend>Pasiūlymas dėl reglamento</DocAmend>
<Article>15 straipsnio 3 dalis</Article>
	

	Komisijos siūlomas tekstas
	Pakeitimas

	3. Komisijai suteikiami įgaliojimai pagal 20 straipsnį priimti deleguotuosius aktus, kuriuose nustatomi:
	Išbraukta.

	a) didelę riziką žmonių sveikatai ir saugai, kaip nurodyta 1 dalyje, galintys kelti gaminiai, gaminių kategorijos ar grupės;
	

	b) duomenys, kuriuos ekonominės veiklos vykdytojai renka ir saugo naudodamiesi 2 dalyje nurodyta atsekamumo sistema.
	


</Amend>
<Amend>Pakeitimas

<NumAm>16</NumAm>
<DocAmend>Pasiūlymas dėl reglamento</DocAmend>
<Article>20 straipsnis</Article>
	

	Komisijos siūlomas tekstas
	Pakeitimas

	20 straipsnis
	Išbraukta.

	Naudojimasis deleguotaisiais įgaliojimais
	

	1. Įgaliojimai priimti deleguotuosius aktus suteikiami Komisijai šiame straipsnyje nustatytomis sąlygomis.
	

	2. Įgaliojimai priimti deleguotuosius aktus, nurodytus 13 straipsnio 3 dalyje ir 15 straipsnio 3 dalyje, Komisijai suteikiami neribotam laikotarpiui nuo [įrašyti datą – šio reglamento įsigaliojimo data].
	

	3. Europos Parlamentas arba Taryba gali bet kada atšaukti deleguotuosius įgaliojimus, nurodytus 13 straipsnio 3 dalyje ir 15 straipsnio 3 dalyje. Sprendimu dėl įgaliojimų atšaukimo nutraukiami tame sprendime nurodyti deleguotieji įgaliojimai. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę sprendime nurodytą dieną. Jis neturi poveikio jau galiojančių deleguotųjų aktų galiojimui.
	

	4. Priėmusi deleguotąjį aktą, Komisija apie jį vienu metu praneša Europos Parlamentui ir Tarybai.
	

	5. Pagal 13 straipsnio 3 dalį ir 15 straipsnio 3 dalį priimtas deleguotasis aktas įsigalioja tik tuo atveju, jei per du mėnesius po pranešimo apie jį Europos Parlamentui ir Tarybai nei viena tų institucijų nepareiškia prieštaravimo arba jei iki to laikotarpio pabaigos abi tos institucijos informuoja Komisiją neketinančios pareikšti prieštaravimo. Europos Parlamento arba Tarybos iniciatyva šis laikotarpis gali būti pratęstas dviem mėnesiais.

